ปกติเวลาที่ไปตรวจสุขภาพหรือมีเรื่องต้องเข้าโรงพยาบาล พวกพยาบาลจะวัดความดันให้แล้วเค้าบอกว่าความดันต่ำตลอดค่ะ วัดทีไรก็ต่ำทุกทีประมาณ96/53 หรือบางทีก็ 99/53 ล่าสุด 99/62 ชีพจร 85/minแล้วค่ะมันเพิ่มมา ชีวิตปกติก็มีอาการข้างเคียงแค่หน้ามืดเวลาลุก แล้วมีช่วงนึงที่ซ้อมเชียร์ลีดเดอร์หนักมากพอจบงานแล้ว รู้สึกร่างกายแย่ๆเลยไปตรวจสุขภาพค่ะ สรุปว่ามีไขมันคอเลสเตอรอลในเส้นเลือดประมาณ 314 ค่ะบอกสูงมากแล้วกนัดพบต่อแต่ยังไม่มีเวลาไป หนูอายุ 18 ปีค่ะ อาการผิดปกติที่จะถามคือมีวันนึงรู้สึกลุกแล้วตามองเห็นภาพสีดำค่ะตอนจะไปเข้าห้องน้ำ แต่รู้ตัวแล้วว่าอาการความดันต่ำของเราปกติ(เพราะเป็นบ่ิยมาก)เลยยืนพิงเสาหน้าห้องน้ำ อยู่ดีๆก็วูบไปเลยแต่รู้ตัวได้ยินเสียงทุกอย่างนะคะ ล้มลงไปในห้องน้ำแต่โชคดีที่เอาแขนลงเจ็บแขนมาก อาวิ่งมาถามว่าลื่นล้มหรือเป็นลมแต่ตอนนั้นมันงงแล้วก็สั่นไม่มีสติเลยค่ะ ไม่เข้าใจว่าตัวเองลงไปอยู่ตรงนั้นได้ยังไง แบบปวดหัวมากทุกครั้งที่เกิดอาการ พอมานั่งพักก็ปวดหัวยาวเลยค่ะ มือเท้าเย็นเหงื่อออกถึงแม้อากาศจะร้อนขนาดไหนก็ตาม ประมาณนี้ค่ะ
สวัสดีครับ สำหรับอาการที่ได้ปรึกษามา คืออาการความดันโลหิตต่ำ(Hypotension) ความดันโลหิตที่ต่ำ ที่ก่อให้เกิดอันตรายคือ มีความดันโลหิตต่ำประกอบกับอาการ เจ็บแน่นหน้าอก ความรู้สึกตัวลดลง เหนื่อยหอบ สาเหตุมักเกิดจาก เสียสารน้ำภายในร่างกาย เช่นท้องเสีย เลือดออกผิดปกติ การติดเชื้อที่รุนแรง ภาวะหัวใจเต้นช้า หรือเต้นเร็วผิดปกติภาวะหัวใจบีบตัวน้อยกว่าปกติ ครับ ส่วนการลุกยืนแล้วเกิดอาการหน้ามืด หูอื้อ ตาพร่า ชาตามแขนขา อ่อนแรง หมดสติ เกิดจากการขาดเลือดไปเลี้ยงบริเวณสมองชั่วคราวจากความดันโลหิตที่ต่ำ เรียกว่า(Postural hypotension) จะพบได้บ่อย ในผู้สูงอายุ ผู้ที่ร่างกายมีการขาดสารน้ำ ผู้ที่ขาดฮอร์โมนต่อมหมวกไต ผู้ที่มีภาวะซีด ผู้ที่มีภาวะหัวใจล้มเหลว ผู้ที่ใช้ยาขับปัสสาวะ หรือใช้ยาลดความดันโลหิต ผู้ที่มีฮอร์โมนไทรอยด์ต่ำ ส่วนไขมันคอเลสเตอรอลสูงมีได้จากหลากหลายสาเหตุ ในกลุ่มอายุน้อยจำเป็นต้องหาโรคที่ทำให้มีค่าไขมันผิดปกติ เช่นไทรอยด์ฮอร์โมนต่ำ แนะนำให้มาพบเเพทย์เพื่อทำการตรวจร่างกายเพิ่มเติม และตรวจทางห้องปฏิบัติการ เพื่อทำการวินิจฉัยและรักษาที่เหมาะสมต่อไปครับ